专家们一致认为济南是著名的泉城,市鸟当以水鸟为宜,白鹭在济南极其常见,诗词中多有提及,适宜在泉城生长,体态轻盈修长,是环保、高雅的象征,建议将白鹭确定为济南市鸟。《白鹭》白居易人生四十未全衰,我为愁多白发垂。何故水边双白鹭,无愁头上亦垂丝?《白鹭》李嘉佑江南渌水多,顾影逗轻波。落日秦云里,山高奈若何。《白鹭》陆龟蒙雪然飞下立苍苔,应伴江鸥拒我来。见欲扁舟摇荡去,倩君先作水云媒。《白鹭鸶》李白白鹭下秋水,孤飞如坠霜。心闲且未去,独立沙洲傍。《白鹭鸶》卢仝刻成片玉白鹭鸶,欲捉纤鳞心自急。翘足沙头不得时,傍人不知谓闲立。《白鹭咏》李端迥起来应近,高飞去自遥。映林同落雪,拂水状翻潮。犹有幽人兴,相逢到碧霄。《白鹭儿》刘禹锡白鹭儿,最高格。毛衣新成雪不敌,众禽喧呼独凝寂。孤眠芊芊草,久立潺潺石。前山正无云,飞去入遥碧。《宿白鹭洲寄杨江宁》 李白朝别朱雀门,暮栖白鹭洲。波光摇海月,星影入城楼。望美金陵宰,如思琼树忧。徒令魂入梦,翻觉夜成秋。绿水解人意,为余西北流。因声玉琴里,荡漾寄君愁。《赋得白鹭鸶送宋少府入三峡》 李白白鹭拳一足,月明秋水寒。人惊远飞去,直向使君滩。《杂咏八首上礼部李侍郎·白鹭》刘长卿亭亭常独立,川上时延颈。秋水寒白毛,夕阳吊孤影。幽姿闲自媚,逸翮思一骋。如有长风吹,青云在俄顷。《白鹭汀》顾况靃靡汀草碧,淋森鹭毛白。夜起沙月中,思量捕鱼策。《思平泉树石杂咏一十首·白鹭鹚》 李德裕余心怜白鹭,潭上日相依。拂石疑星落,凌风似雪飞。碧沙常独立,清景自忘归。所乐惟烟水,徘徊恋钓矶。《崔卿双白鹭》顾非熊朝客高清爱水禽,绿波双鹭在园林。立当风里丝摇急,步绕池边字印深。刷羽竞生堪画势,依泉各有取鱼心。我乡多傍门前见,坐觉烟波思不禁。《咏双白鹭》雍陶双鹭应怜水满池,风飘不动顶丝垂。立当青草人先见,行榜白莲鱼未知。一足独拳寒雨里,数声相叫早秋时。林塘得尔须增价,况与诗家物色宜。《崔卿池上双白鹭》贾岛鹭雏相逐出深笼,顶各有丝茎数同。洒石多霜移足冷,隔城远树挂巢空。其如尽在滩声外,何似双飞浦色中。见此池潭卿自凿,清泠太液底潜通。《又题白鹭洲江鸥送陈君》徐铉白鹭洲边江路斜,轻鸥接翼满平沙。吾徒来送远行客,停舟为尔长叹息。酒旗渔艇两无猜,月影芦花镇相得。离筵一曲怨复清,满座销魂鸟不惊。人生不及水禽乐,安用虚名上麟阁。同心携手今如此,金鼎丹砂何寂寞。天涯后会眇难期,从此又应